કનિકા કપૂર આજે બોલિવૂડની પ્રસિદ્ધ ગાયિકા બની ચૂકી છે. તેની સામે નિર્માતાઓની લાઈન લાગેલી હોય છે, જેથી નિર્માતાઓ તેના અવાજનો ઉપયોગ ફિલ્મોમાં કરી શકે. ઇન્ડસ્ટ્રીમાં બેબી ડોલના નામે જાણીતી કનિકાનું કહેવું છે કે તે ખુદને માત્ર હિંદી પોપ સંગીતનો અવાજ જ માને છે. આજે બોલિવૂડમાં તે સર્વાધિક લોકપ્રિય ગાયિકા છે. તે કહે છે કે ઇમાનદારીથી કહું તો જ્યારે કોઇ મને આ વાત કરે છે ત્યારે મને આશ્ચર્ય થાય છે કે શું હું ખરેખર આ છું. હું તેનું વર્ણન કરી શકતી નથી, પરંતુ આ એ જ જગ્યા છે, જ્યાં હું રહેવા ઇચ્છતી હતી.